armvectores/hy_wikipedia_2023 huggingface dataset:
Եվգենի Տիշչենկո

Եվգենի Անդրեևիչ Տիշչենկո (ռուս.՝ Евгений Андреевич Тищенко, հուլիսի 15, 1991(1991-07-15), Kanevskaya, Կրասնոդարի երկրամաս, ՌԽՖՍՀ, ԽՍՀՄ), ռուս բռնցքամարտիկ։
Եվգենին դարձել է 2016 թվականի Օլիմպիական խաղերի չեմպիոն։
Եվգենի Տիշչենկոն 2 անգամ մասնակցել է Աշխարհի առաջնությունների՝ որոնցում դարձել է չեմպիոն և արծաթե մեդալակիր։


== Կենսագրություն ==
Եվգենի Տիշչենկոն ծնվել է 1991 թվականի հուլիսի 15-ին՝ Կանևսկայում։ Սկսել է զբաղվել բռնցքամարտով դպրոցական տարիներից։
Տիշչենկոն միացել է Ռուսաստանի ազգային հավաքականին 2009 թվականին։
Դարձել է Եվրոպայի, Աշխարհի և Օլիմպիական խաղերի չեմպիոն։ Ունի «Ռուսաստանի սպորտի վարպետի» կոչում։


== Ձեռքբերումներ ==
Աշխարհի առաջնության փոխչեմպիոն - 2013
Ռուսաստանի առաջնության չեմպիոն - 2014
Եվրոպայի առաջնության չեմպիոն - 2015
Աշխարհի առաջնության չեմպիոն - 2015
Ամառային Օլիմպիական խաղերի չեմպիոն - 2016


== Ծանոթագրություններ ==


== Արտաքին հղումներ ==
Էջը aiba.org կայքում Archived 2016-08-15 at the Wayback Machine. (անգլ.)
Եվգենի Տիշչենկոյի էջը universiade2013.com կայքում
Բալկովցի (գյուղ, Վոլոչիսկի շրջան)

Անվան այլ կիրառումների համար տե՛ս՝ ԲալկովցիԲալկովցի (ուկրաիներեն՝ Бальківці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Բալկովցի գյուղում բնակվում էր 847 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 3137,04 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2350)

Ժողովածու 2350, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2350 թվի տակ։ Ձեռագիրը գրվել է 1746-1748 թվականներին Ստեփան գրչի կողմից։ Ստացողը եղել է Հակոբ Շամախեցին։ Գրված է թղթի վրա, որը ունի 15.8x10.2սմ չափս։ Ձեռագիրը կազմված է 389 թերթից։ Գրված է միասյուն, նոտրգրովով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 82ա, 245ա, կնիք՝ 6ա (1733 թվական, Անանիս վրդ․):


== Բովանդակություն ==
Սիմ․ Ջուղայեցւոյ Քերականութիւն, Տրամաբանութիւն, Յաղագս նշանակութեանց բառից տրամաբանականաց, Մեկնութիւն Պրոկղի։
Էակաց դիրք։
Վիճաբանութիւն Մելիտոսի ընդ․ Մովսէս փիլիսոփայն հայոց։


== Ծանոթագրություններ ==
Բալասան «Արքայական»

«Արքայական» բալասան-ըմպելիք (անգլ.՝ Royal Elixir), պատրաստված է հայկական միջնադարյան բժշկության հնավանդ, գաղտնագրված բաղադրատոմսով և թորման հատուկ եղանակով, որոնցով միջնադարում կենարար ըմպելիքներ են ստացել թագավորների առույգությունն ու երիտասարդությունը պահպանելու համար։


== Պատմություն ==
Բալասանի բաղադրատոմսը միջնադարյան ձեռագրերից հայտնաբերվել ու վերծանվել է Մեսրոպ Մաշտոցի անվան հին ձեռագրերի ինստիտուտ - Մատենադարանի ավագ գիտաշխատող, բժիշկ-բուսաբույժ՝ Արմեն սարկավագ Սահակյանի երկարատև հետազոտությունների արդյունքում։
Նախկինում այն պատրաստվել ու պահվել է վանքում, և որպես անհրաժեշտ պայման՝ ուղեկցվել համապատասխան աղոթակարգով։ Լեռնային հազվագյուտ բույսերի հավաքումն ու մշակումը նույնպես կատարվել է յուրահատուկ ծիսակարգով՝ լուսնային որոշակի օրերին, այն համարելով բուժական ազդեցության, ըմպելիքի անկրկնելի բույրի ու համի գրավական։ 
Այժմ բալասանը պատրաստվում է Մատենադարանում և հնագույն ավանդույթներին հավատարիմ՝ պահվում և հասունացվում է Վայոց ձորի «Ճգնավոր» քարայր-մենաստանում, կաղնե տակառների մեջ՝ բժշկարար աղոթասացությունների ուղեկցությամբ։ Բալասանի պատրաստումը տևում է 3 տարի։


== Բաղադրությունը ==
Ըմպելիքը պատրաստված է հայկական ալոճենու պտուղների թորվածքից, 54 բուժիչ և անուշաբույր բույսերից (այդ թվում՝ մեռոնիկ եղեսպակ, խնկածաղիկ, ճգնավորի խոտ, զուսպ, գլխենի, վարդապետի խոտ, անմեռուկ, խնկեղեգ, նարդոս հնդկական, մշկընկույզ, հնդկապղպեղ, հայխունկ, զաֆրան, հիրիկ գերմանական, մրտենի և այլն), արարատյան որդան կարմիրից, պարունակում է նաև լեռնային բնական մեղր։


== Առողջարար ազդեցությունը ==
Հնուց ի վեր հայտնի են բալասանի բուժիչ և կազդուրիչ հատկությունները։ Այն ունի դիմադրողականությունն ամրապնդող և վարակազերծող ազդեցություն, կարգավորում է նյութափոխանակությունը, բարելավում ինքնազգացղությունը, շնչառական, աղեստամոքսային, նյարդային և սիրտ-անոթային համակարգերի աշխատանքները։ Օգնում է կանխել հիշողության կորուստը, նվազեցնում աթերոսկլերոզի, սրտի ինֆարկտի և ուղեղի կաթվածի առաջացման հավանականությունը։ Նպաստում է հաղթահարելու հոգնածության, անհանգստության և ճնշվածության զգացողությունները. միջնադարյան բժիշկների բնորոշմամբ՝ «կազդուրում և ուրախացնում է սիրտը»։
Օգտագործում են 5-10 մլ ուտելուց առաջ։


== Ծանոթագրություններ ==


== Աղբյուրներ ==
Մատենադարանի միջնադարյան բժշկագիտության լաբորատորիա, ՀՀ արտոնագիր թիվ 1722, Սերտիֆիկատ № 021717:
Մայր երկիր (հուշարձան, Վաշինգտոն)

«Մայր երկիր», «Հայաստան», Ֆրեդերիկ Սողոյանի բրոնզաձույլ հուշարձան ԱՄՆ Վաշինգտոն քաղաքում։


== Պատմություն ==
Հուշարձանը նվիրված է 1988 թվականի Սպիտակի երկրաշարժի զոհերի հիշատակին։
Հուշարձանի պատվանդանին մակագրված է.

Հուշարձանը տեղադրվել է 1991 թվականին, գտնվում է Վաշինգտոնի Ամերիկյան կարմիր խաչի կենտրոնակայանի առջև, Սպիտակ տան հարևանությամբ։


== Հեղինակներ ==
Քանդակագործ՝ Ֆրիդ Սողոյան, Միքայել Սողոյան


== Ծանոթագրություններ ==
Խրբզուն

Խրբզուն, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառի հյուսիսային սահմանի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայկական առածներ և ասացվածքներ

Հայկական առածներ և ասացվածքներ, հայկական ժողովրդական կենդանի խոսակցական բանաձևային ասույթներ են՝ բաղկացած որոշակի թեմա և իմաստ արտահայտող բառերից։ Ով աշխատի նա չուտի:Դրանք ժողովրդի դարավոր կենսափորձից բխող սեղմ ու պատկերավոր, իմաստալից ընդհանրացումներ են սոցիալական կյանքի, բարքերի, կենցաղի վերաբերյալ։ Առածը այլաբանական ստեղծագործություն է, որի բուն իմաստն արտահայտվում է անուղղակի, միջնորդավորված, մինչդեռ ասացվածքն իրականությունն արտահայտում է ուղղակի։
Հայկական առածքները ստեղծվել և պահպանվել են հայ ժողովրդի գոյության բոլոր ժամանակաշրջաններում։ Որևէ առածի ծագումնաբանությունը պարզելը բարդ է կամ անհնարին։ Առածները և ասացվածքները հայ ժողովրդական բանահյուսության ամենահին և հարուստ ժանրերից մեկն են։ Հայկական առածների առաջին բուն ժողովրդական հավաքածուն թողարկվել է 1859 թվականին՝ Թիֆլիսում, «Մեղու Հայաստանի» թերթում, որի բանահավաքն էր Գրիգոր Տեր-Հարությունյան Կիրակոսյանց Այգեհատցին։ Առածների հավաքագրման աշխատանքը ավելի ակտիվանում է 1880-1900-ական թվականներին։ 1951-ին հրատարակվեց Արամ Ղանալանյանի «Առածանի» համավահավաք ժողովածուն, որը պարունակում է շուրջ 40000 հայկական առածներ։


=== Հայկական առածներ ===

Աղվեսի վկան իր պոչն է։
Ամեն բանի վերջն է գովելի։
Ամեն մարդ կրակն իր ձվածեղի տակ է քաշում։
Ամեն բարև տվող բարեկամ չէ։
Ամառը որ պառկես հովեր, ձմեռը կսատկեն կովեր։
Ամառվա փուշը, ձմեռվա նուշը։
Այծն այծի համար լավ է, քան մի հոտ ոչխարը։
Անճարը կերել է բանջարը։
Անտեր ոչխարը գայլը կուտի։
Աշխատանքը սև է, հացը՝ սպիտակ։
Աչքե տես, բերնե կարոտ։
Աջով տուր, որ ձախով վերցնես։
Առածն անխոցելի է։
Ասա ով է ընկերդ, ասեմ ով ես դու։
Աստված սարը տեսնում է, ձյունը դնում։
Անտեր ոչխարը գայլը կուտի։
Աշխարհի շինողն ու քանդողը լեզուն է։
Աշխարհն աշխատավորինն է։
Աչքե տես, բերնե կարոտ։
Աշխարհն արոտ, մենք մեջը կարոտ։
Ասաա ով է ըկերդ, ասեմ ով ես դու։
Արագ եմ քայլում, ասում են՝ ծուռ է, կամաց եմ քայլում, աում են՝ կույր է։


== Ծանոթագրություններ ==


== Արտաքին հղումներ ==
Ղանալանյան Արամ (1960)։  Պիվազյան Էմանուել, ed.։ Առածանի։ Մ. Աբեղյանի անվան գրականության ինստիտուտ ՀՍՍՌ ԳԱ։ Երևան: ՀՍՍՌ ԳԱ հրատարակչություն 
Հայկական առածներ եւ ասացվածքներ։ Վենետիկ: Academy of S. Lazarus։ 1909
Կոկաին (ֆիլմ)

«Կոկաին» (անգլ.՝ Blow),  ռեժիսորը Թեդդա Դեմանի դետեկտիվ ֆիլմը , որը թողարկվել է 2001 թվականին։ Ֆիլմն իրական դեպքերի հիման վրա է նկարահանված և պատմում է մաքսանենգ Ջորջ Յանգի կյանքի մասին։


== Սյուժե ==
Սա մի պատմություն է, որը հիմնականում պատմում է  կոկաինի, սեռական հարաբերություների ու երեկույթների, ինչպես նաև անմեղությունից ցինիզմին և մարիխուաննայից կոկաինին անցնելու մասին։ Եվ դա շատ անձնական պատմություն է, քանի որ Պաբլո Էսկոբարի, Ջորջ Յանգի կոկայինի առևտուրը շատ հայտնի մարդկանց վրա ազդեց։ Ջորջ Յանգը, քաղաքի արվարձաններից մի սովորական տղամարդ, որոշում է իրականացնել ամերիկյան երազանքն իր ձևով. դառնալ առաջին ամերիկացին, որը կներմուծի մեծ քանակությամբ կոկաին։ Նա հայտնի ամերիկացիների համար կոկաինի  առևտրի  շուկա ստեղծեց։ Շուտով նա  հարստացավ և վայելում  էր այնպիսի շքեղություն, որի   մասին շատերն էին երազում։ Նրան հաջողվեց շրջանցել ոչ միայ Հետաքննությունների դաշնային բյուրոյից այլ նաև կոլումբիական նարկոկարտելից։ Սակայն իրական հաճույք նա ստացավ տարբեր վտանգավոր և ռիսկային արարքներից։ Թմրանյութերի նախկին չափաբաժիններից ավելի բարձր ադրենալին էր անհրաժեշտ Յանգին։


== Ֆիլմի փաստացի կերպարներ ==


=== Ջորջ Յանգ ===
Ջորջ Յանգը ծնվել է 1942 թվականի օգոստոսի 6-ին։ Մականունը՝  Բոստոնական Ջորջ։ Նա եղել է ԱՄՆ-ի կոկոինի շուկայում խոշոր դերակատար 1970-1980 ական թվականներին։ Գործում էր Մեդելին Քարթելի (Կոլումբիա) կազմակերպությունում, որը ներմուծում էր  ԱՄՆ-ի կոկաինի 85%-ը։


== Մրցանակներ և նոմինացիաներ ==
2002 թվական - ֆիլմը արժանացավ Prisme Awards մրցանակին, որպես լավագույն գեղարվեստական ֆիլմ։
2002 թվական – Զգեստների լավագույն ձևավորում անվանակարգ։ (Մարկ Բրիդջես)
2001 թվական – Կառլովի Վարի միջազգային կինոփառատոնի Բյուրեղապակյա գլոբուս մրցանակի (Թեդ Դեմմե)։
2002 թվական –MTV Movie Awards մրցանակաբաշխությունում՝ լավագույն կանացի  դերակատարում անվանակարգ (Պենելոպե Կրուս)։
2001 թվական –  World Soundtrack Awards մրցանակաբաշխությունում ՝ լավագույն ամերիկյան սաունդթրեք անվանակարգ (Գրեմ Րևել)։
2001 թվական – Ոսկե ազնվամորի մրցանակի համար՝ վատագույն կին դերասան անվանակարգ (Պենելոպե Կրուս)։


== Քննադատություն ==
Rotten Tomatoes կայքում ֆիլմի վարանիշը կազմել է 55 %։ 140 քննադատների գնահատականների հիման վրա՝ 10 բալից միջին գնահատականը՝ 5,8 բալ է եղել։
Metacritic կայքում ֆիլմը 100 բալից հավաքել է 52 բալ՝ 34 քննադատների գնահատականների հիման վրա։


== Ծանոթագրություններ ==
Շեխա-Մզրեն

Շեխա-Մզրեն, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(6839) Օզենումա

(6839) Օզենումա (անգլ.՝ Ozenuma), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 18-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,870573 ա. մ., առավելագույնը մոտենում է 2,6519 ա. մ. հեռավորության վրա և հեռանում 3,0892 ա. մ.։ Արեգակի շուրջ մեկ ամբողջական պտույտ է կատարում 1776,44 երկրային օրվա ընթացքում, իր ուղեծրով շարժվելով միջինում 0,202652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6839) Օզենումա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոշիրակ

«Դոշիրակ», արագ պատրաստման ապրանքների ապրանքանիշ, վաճառվում է մի շարք ԱՊՀ երկրներում։ Անվանումը ծագում է կորեերեն՝ 도시락 (կարդացվում է որպես «դոշիրակ» [to̞ɕʰiɾa̠k̚]) բառից և նշանակում է «տուփի մեջ բրինձ» (նախաճաշի համար)): Արտադրել է Korea Yakult ընկերությունը, իսկ 2012 թվականից արտադրում է իրենից առանձնացած Պալդո ընկերությունը։ Ռուսաստանում «Դոշիրակ» ապրանքանիշով ապրանքների արտադրությամբ զբաղվում են «Դոշիրակ Կոյա» ՍՊԸ-ն և «Դոշիրակ Ռյազան» ՍՊԸ-ն։ «Դոշիրակ» ապրանքատեսակի արագ պատրաստվող լապշան (ԱՊԼ) 1990-ականների վերջերին հանդիսացել է ռուսական շուկայի արագ պատրաստվող լապշայի բնագավառում վաճառքի առաջատարը, միայն 2014 թվականին իր դիրքերը զիջեց «Ռոլտոն» տեսակի ապրանքանիշին։


== Սկզբնական անվանում ==
Լապշան առաջին անգամ ռուսական շուկա դուրս է եկել «Դոսիրակ» տառադարձած անվանմամաբ՝ անգլ.՝ Dosirak-ից, որն այդ ժամանակվանից ի վեր որպես անհաջող բառակազմության օրինակ բերվում է մարքեթինգային և լեզվաբանության աշխատանքներում։
Դրանից հետո փորձեր է արվել ներմուծել նոր՝ «Դոսիլակ» ապրանքանիշը (այն մինչ օրս օգտագործվում է որոշ եվրոպական երկրների ընկերությունների կողմից), սակայն, ի վերջո, ընդունվել է «Դոշիրակ» անվանումը։


== Արտադրություն ==
Լապշան արտադրվում է «Ռամենսկոյե» սովխոզ գյուղում գտնվող ընկերության ձեռնարկությունում, և 2010 թվականից՝ Ռյազանի մոտակայքում գտնվող երկրորդ գործարանում։


=== Համեր ===
«Դոշիրակ» լապշան արտադրվում է տարբեր համային տեսականիով.

Հավի
Կծու, հավի
Կիմչիի (թթու կաղամբ)
Հորթի մսի
Սնկի
Խոզի մսի
Տավարի մսի
Բեկոնի
Պանրի
Լոլիկի
Ծովամթերքի (ծովախեցգետին)
Կծու ծովամթերքների
Թոմ Յամի


== Ծանոթագրություններ ==
Ուվատ (գյուղ, Ուվատսկի շրջան)

Ուվատ (ռուս.՝ Уват), գյուղ Ռուսաստանի Տյումենի մարզի Ուվատսկի շրջանի կազմում։
Բնակչությունը 2002 թվականին գրանցված տվյալներով կազմում էր 4610 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիուզա քարանձավ

Պիուզա քարանձավ, արհեստական թունելների համակարգ Էստոնիայում, որտեղից նախկինում արտահանվում էր Պիուզա գետի ավազը։43 մետրի հասնող ավազի նստվածքները հիմք են հանդիսացել այս հանքի համար, որտեղ աշխատանքները տևել են 1922-1966 թթ.։ Այստեղից արտահանված ավազը ուղարկվել է ապակի արտադրող ընկերություններ, որտեղ էլ վերածվել է ապակու։ Հանքի աշխատանքների դադարեցվելուց հետո ստորգետնյա քարանձավը դարձել է հազարավոր չղջիկների բնակավայր։ Այն հանդիսանում է Հյուսիսային Եվրոպայի՝ չղջիկների խոշորագույն հավաքատեղին։ Պիուզա քարանձավը իրենից ներկայացնում է գմբեթավոր առաստաղներով ու ավազե սյուներով ստորգետնյա թանգարան, որտեղ մուտք գործելը թույլատրվում է միայն զբոսավարի ուղեկցությամբ։ Քարանձավի երկարությունը մոտավորապես 10 կմ է, իսկ զբաղեցրած տարածքը՝ 46 հա։ 1999 թ.-ից այս տարածքը վերածվել է արգելոցի։


== Արտաքին հղումներ ==
Քարանձավի մասին լրացուցիչ տեղեկատվություն Archived 2016-03-04 at the Wayback Machine. (էստոներեն)
The Mamas and the Papas

The Mamas and the Papas, ամերիկյան ֆոլկ-ռոք վոկալ խումբ, որը գործել է 1965-1968 թվականներին և կարճատև վերամիավորվել 1971 թվականին։ Նրանք ձայնագրել են հինգ ստուդիական ալբոմ և տասնյոթ սինգլ, վաճառել են 40 միլիոն ձայնագրություններ։ Խմբի անդամներն էին Ջոն Ֆիլիպսը, (1935–2001 թթ.), Դեննի Դոհերթին (1940–2007 թթ.), Քեսս Էլիոթը (1941–1974 թթ.) և Միշել Ֆիլիպսը (ծ. 1944 թ.)։
Երգերի հեղինակը և առաջնորդը Ջոն Ֆիլիպսն էր, մի նորարար, որը ժողովրդականը միաձուլեց բիթ երաժշտության հետ։


== Աղբյուրներ ==


== Հղումներ ==
Քեսս Էլիոթի կայքը
Dream a Little Dream: Դոհերթիի հիշողությունները
The Mamas and the Papas, Hall of Fame էջ Archived 2007-03-12 at the Wayback Machine.
Յոոտմե (գյուղ, Կաառմա շրջան)

Անվան այլ կիրառումների համար տե՛ս՝ ՅոոտմեՅոոտմե (էստ․՝ Jootme), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոնտեֆալչոնե

Մոնտեֆալչոնե (իտալերեն՝ Montefalcione), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 3394 մարդ (2004), բնակչության խտությունը կազմում է 226 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83030, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բոգաչևո (այլ կիրառումներ)

Բոգաչևո, կարող է վերաբերել՝

Բոգաչևո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բոգաչևո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Գաշին Բաշի

Գաշին Բաշի, լեռ Ադրբեջանի Թովուզի շրջանում, Փոքր Կովկաս լեռնահամակարգում, Խաթինլի գյուղից հյուսիս, Աղստև գետի աջ ափին։ Տեղադրման կոորդինատներ 41°03′28″ հս․. լ. 45°38′52″ ավ. ե.։


== Ծանոթագրություններ ==
Սեն Դիդիե դ’Օսիա

Սեն Դիդիե դ’Օսիա (ֆր.՝ Saint-Didier-d'Aussiat) կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Մոնրևել ան Բրես կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01346։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս՝ Լիոն քաղաք, 65 կմ է և 18 կմ հյուսիս-արևմուտք Բուրկ ան Բրեսից։
Կոմունայի հարավային մասում հոսում է Մանտոն գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 863 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 520 մարդկանցից 417-ը տնտեսապես ակտիվ են եղել, 103-ը՝ պասիվ (ակտիվության ցուցանիշը` 80,2% է, 1999 թվականին՝ 74,1%)։ 417 ակտիվ բնակիչներից աշխատել են 391-ը (210 տղամարդ, 181 կին), գործազուրկ է եղել 26 մարդ (7 տղամարդ և 19 կին)։ 103 պասիվներից 39 հոգի եղել են աշակերտ կամ ուսանող, 48-ը՝ թոշակառու, 16 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեն Դիդիե դ’Օսիա» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2014-05-10 
«Սեն Դիդիե դ’Օսիա» (ֆրանսերեն)։ cassini.ehess.fr։ Վերցված է 2014-05-10
Ալիանք

Ալիանք, գյուղ Արևմտյան Հայաստանում, Բիթլիսի վիլայեթի Սասունի գավառակում։
1909 թվականին ուներ 65 տուն՝ 539 հայ բնակիչ, որոնք հիմնականում զբաղվում էին անասնապահությամբ ու երկրագործությամբ։ Ալիանքի բնակչության մեծ մասը զոհվել է 1915 թվականի Մեծ եղեռնի ժամանակ։


== Ծանոթագրություններ ==
Կուդկա (գետ)

Կուդկա (ռուս.՝ Кудка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Վելիկայա գետի ձախ ափից 199 կմ հեռավորության վրա։ Գետի երկարությունը կազմում է 55 կմ, ավազանի տարածքը 490 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000027857
Կոդը ըստ հիդրոլոգիական հետազոտության (ՌԴ) — 102002785
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Մայսկոե (այլ կիրառումներ)

Մայսկոե, կարող է վերաբերել՝


== Ուկրաինայի բնակավայրեր ==
Մայսկոե - ավան, Ուկրաինայի Պոլտավայի մարզի Կառլովկայի շրջանում
Մայսկոե - ավան, Ուկրաինայի Սումիի մարզի Կրասնոպոլիեի շրջանում
Մայսկոե - գյուղ, Ուկրաինայի Դոնեցկի մարզի Կոնստանտինովսկիում
Մայսկոե - գյուղ, Ուկրաինայի Խարկովի մարզի Իզյումի շրջանում
Մայսկոե - գյուղ, Ուկրաինայի Կիրովոգրադի մարզի Բոբրինեցի շրջանում
Մայսկոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Մայսկոե - գյուղ, Ուկրաինայի Նիկոլաևի մարզի Նովի Բուգի շրջանում
Մայսկոե - գյուղ, Ուկրաինայի Սումիի մարզի Յամպոլի շրջանում
Մայսկոե - գյուղ, Ուկրաինայի Սումիի մարզի Վելիկա-Պիսարևկայի շրջանում


== Ռուսաստանի բնակավայրեր ==
Մայսկոե - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Մայսկոե - գյուղ Ռուսաստանի Կրասնոյարսկի երկրամասի Ենիսեյսկի շրջանի կազմում։
Մայսկոե - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Հայոց ցեղասպանության հուշարձան (Կապան)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշակոթող Հայաստանի Հանրապետության Սյունիքի մարզի Կապան քաղաքի Բաղաբուրջի հուշահամալիրի առաջին հարթակում։ Հուշակոթողն ընդգրկված է Կապանի պատմության և մշակույթի անշարժ հուշարձանների ցանկում։


== Պատմություն ==
Հուշարձանը նվիրված է 1915 թվականի Հայոց Ցեղասպանության և 1988 թվականի Սումգայիթի և Բաքվի զոհերի հիշատակին։ Քառանկյուն, քանդակազարդ, մոտ 5-6 մ վեր խոյացող սյուն է, որը վերջանում է գլխադիր քարե խաչով։ Տեղադրվել է 1990 թվականին։


== Հեղինակ ==
Հեղինակ՝ Յուրիկ Գևորգյան


== Տես նաև ==
Կապանի պատմության և մշակույթի անշարժ հուշարձանների ցանկ (Սյունիքի մարզ)
Բաղաբուրջի հուշահամալիր (Կապան)


== Ծանոթագրություններ ==
Միխայլովկա-1 (գյուղ, Ռոսլավլսկի շրջան)

Միխայլովկա-1 (ռուս.՝ Михайловка-1), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տղան երկնագույն զգեստով (նկար)

«Տղան երկնագույն զգեստով» (անգլ.՝ The Blue Boy), 18-րդ դարի անգլիացի խոշորագույն  նկարիչ Թոմաս Գեյնսբորոյի նկարներից։ Կտավը հեղինակը վրձնել է 1770 թվականին։ Յուղաներկով կտավի չափերն են՝ 177.8 × 112.1 սմ։ Այսօր «Տղան երկնագույն զգեստով» ստեղծագործությունը պահպանվում և ցուցադրվում է Հանթինգթոնի գրադարանում (Սան Մարինո, ԱՄՆ) ։


== Նկարագիր ==
Թոմաս Գեյնսբորոն «Տղան երկնագույն զգեստով» ստեղծագործությունը վրձնելիս որպես բնորդ ընտրեց Ջոնաթան Բաթելին՝ երկաթեղենի վաճառականի որդին։ Տղային Գեյնսբորոն միտումնավոր հանդերձավորել է կապույտ մետաքսե զգեստներով՝ արիստոկրատի կոստյումով։ Ջոնաթան Բաթելի կոստյումն այդ ժամանակին բնորոշ նորաձևությամբ կարված զգեստ է. այն կարված է մետաքսով, որն աչքի է ընկնում փայլերի նուրբ խաղով, որը մեծ վարպետությամբ վրձնել է նկարիչ Թոմաս Գեյնսբորոն։
Տղան կանգնած է հանգիստ վիճակով, լարվածություն չկա նրա դիմագծերում։ Աջ ձեռքով պահել է գլխարկը։ Գեյնսբորոն «Տղան երկնագույն զգեստով» ստեղծագործության մեջ կիրառել է իր հայտնի տեխնիկան՝ մի գույնի լուծումը մյուսի մեջ, որի հետևանքով վրձնահարվածներն առավել արտահայտիչ են դարձնում գլխավոր օբյեկտին ֆոնային երանգավորումից։


== Պատմություն ==
1796 թվականին Բաթել հայրը սնանկանում է։ «Տղան երկնագույն զգեստով» ստեղծագործությունը անցնում է ձեռքից ձեռք։ Որոշ ժամանակ կտավը պատկանել է  նկարիչ Ջոն Հոփներին։ 1809 թվականին նկարը դառնում է Գրոսվենոր ընտանիքի սեփականությունը, որոնք Վեսթմինսթերի դուքս էին։ Առաջին համաշխարհային պատերազմի ժամանակ կտավը գնում է ամերկացի Հենրի Հանթինգթոնը, ով առավել հայտնի էր «երկաթուղային արքա» կեղծանունով։ Նկարի համար մագնատը վճարեց այդ ժամանակի համար ռեկորդային գումար՝ 728 հազար ԱՄՆ դոլար։
Նախքան կտավը կգնար օվկիանոսից այն կողմ, ցուցադրության հանվեց Լոնդոնի ազգային պատկերասրահում: Վերջինիս տնօրենը «Տղան երկնագույն զգեստով» ստեղծագործության հակառակ կողմի վրա հրաժեշտի խոսքեր գրեց անգլիացի տղային։
1928 թվականից «Տղան երկնագույն զգեստով» ստեղծագործությունը պահպանվում և ցուցադրվում է Հանթինգթոնի գրադարանում՝ Կալիֆորնիայում։


== Ծանոթագրություններ ==


== Գրականություն ==
Werner Busch: Gainsboroughs Blue Boy – Sinnstiftung durch Farbe. In: Städel-Jahrbuch NF 17, 1999, S. 331–348 (Digitalisat).
Robyn Asleson, Shelley Bennett: British paintings at The Huntington. Huntington Library, Art Collections, and Botanical Gardens, San Marino / Yale University Press, New Haven, London 2001, ISBN 0-300-09056-0, S. 104–111 Nr. 17.
Susan Sloman: Gainsborough’s ’Blue boy’. In: The Burlington magazine 155, Nr. 1321, 2013, S. 231–237.


== Արտաքին հղումներ ==
http://www.gardenofpraise.com/art39.htm
Անդորրա

Անդորրա (կատ․՝ Principat d'Andorra), փոքր պետություն Եվրոպայի հարավ-արևմուտքում՝ Պիրենեյան լեռներում՝ Ֆրանսիայի և Իսպանիայի միջև։ Մայրաքաղաքը Անդորրա լա Վելյան է։
Տարածությունը՝ 465 կմ², բնակչությունը՝ 85,0 հազար։


== Անվանում ==
Հայտնի է 805 թվականից։ Անվանման ծագումը վերջնականապես պարզված չէ․ ենթադրում են, որ այն առաջացել է բասկերեն andurrial «թփածածկ հարթ տեղանք» բառից։


== Աշխարհագրություն ==
Գտնվում է Եվրոպայի հարավ-արևմուտքում՝ Պիրենեյան լեռներում՝ Ֆրանսիայի և Իսպանիայի միջև։ Անդորրան ունի իր կառավարությունը, սակայն միաժամանակ գտնվում է Ֆրանսիայի նախագահի և Ուրխելի (Իսպանիա) եպիսկոպոսի համատեղ խնամակալության ներքո։ Միջին դարերում երկրի տարածքը Դե Ֆուա կոմսերի և Ուրխելի եպիսկոպոսների ավատատիրական տիրույթն էր։ 1589 թվականին Դե Ֆուա կոմսերի իրավունքներն անցել


== Տնտեսություն ==
Երկրի տնտեսության հիմքը միջազգային զբոսաշրջությունն է։ Տարեկան Անդորրա է այցելում 12 միլիոն զբոսաշրջիկ։ Կան ծխախոտի, հրուշակեղենի, հուշանվերների արտադրության փոքրիկ ձեռնարկություններ։ Գյուղատնտեսության ճյուղերից զարգացած է ոչխարաբուծությունը։ Զբաղվում են նաև այգեգործությամբ և բանջարաբուծությամբ։ Իր հարևան երկրներին Անդորրան վաճառում է բարձրորակ բուրդ։


== Ծանոթագրություններ ==
Նիկոս Վետուլաս

Նիկոլաս «Նիկոս» Վետուլաս (Greek: Νικόλαος "Νίκος" Βετούλας, փետրվարի 6, 1974(1974-02-06), Պատրաս, Հունաստան ), հանգստի անցած հույն պրոֆեսիոնալ բասկետբոլիստ և մարզիչ։ Հանդես է եկել որպես խաղարկող, ունի 1.93 մ․ հասակ։


== Պրոֆեսիոնալ խաղային կարիերա ==
Իր պրոֆեսիոնալ խաղային կարիերայում Վետուլասը խաղացել է Հունաստանի բարձրագույն լիգայում՝ «Ապոլոն Պատրաս», «ՊԱՈԿ», «Մերձավոր Արևելք», «Իոնիկոս Ն.Ֆ.», «Արիս» և «ԱԷԿ Աթենք» թիմերի կազմում։ 2004 թվականին «Արիսի» հետ նվաճել է Հունաստանի գավաթը։
Մասնակցել է նաև Իտալիայի լիգային «Ուդին» թիմի կազմում, և Իսպանիայի ACB լիգային՝ «Մուրսիա ԲԱ» թրմի կազմում։


== Կարիերա ազգային հավաքականում ==
Որպես Հունաստանի ազգային հավաքականի կրտսեր թիմի անդամ մասնակցել է 1996 թվականի մինչև 20 տարեկանների Եվրոպայի առաջնությանը։


== Մարզչական կարիերա ==
Մարզչական կարիերան սկսել է «Արիսի» հետ 2008 թվականին որպես գլխավոր մարզիչ Անդրեա Մազզոնի օգնական։ 2010-2015 թվականներին եղել է «Ապոլլոն Պատրաս» թիմի մարզիչը, որտեղ նրան հաջողվել է հասնել առաջխաղացման բարձրագույն մակարդակի հունական բասկետբոլի լիգայում։
2016 թվականի մայիսի 28 թվականին Վետուլասը նշանակվել է շվեյցարական բասկետբոլի լիգայի ակումբի գլխավոր մարզիչ և ստորագրել երկամյա պայմանագիր ։
2016 թվականի հուլիսի 6-ին հեռացել է շվեյցարական ակումբից, որպեսզի զբաղեցնի հունական «Պրոմիտեաս Պատրաս» ակումբի գլխավոր մարզչի պաշտոնը ։ 2017 թվականի հունվարի 30-ին նշանակվել է հունական «Rethymno Cretan Kings B.C.» թիմի գլխավոր մարզիչ։
2018 թվականի հունիսի 25-ին նշանակվել է «Kolossos Rodou B.C.» թիմի գլխավոր մարզիչ։


== Ծանոթագրություններ ==


== Արտաքին հղումներ ==
EuroCup Profile
FIBA Europe Profile
FIBA Profile
Eurobasket.com Profile
Draftexpress.com Profile Archived 2016-06-10 at the Wayback Machine.
Italian League Profile Archived 2012-02-08 at the Wayback Machine.
Spanish League Profile
AEK Profile
Ֆախրադդին Մանաֆով

Ֆախրադդին Մանաֆ օղլի Մանաֆով (ադրբ.՝ Fəxrəddin Manaf oğlu Manafov, օգոստոսի 2, 1955(1955-08-02), Ստեփանակերտ, Ադրբեջանական ԽՍՀ, ԽՍՀՄ), թատրոնի և կինոյի ադրբեջանցի դերասան, Ադրբեջանի Հանրապետության ժողովրդական արտիստ (2000), Ադրբեջանի Հանրապետության Նախագահի անձնական կենսաթոշակառու (2006)։


== Կենսագրություն ==
Ֆախրեդդին Մանաֆովը ծնվել է 1955 թվականի օգոստոսի 2-ին։ 1975-1980 թվականներին սովորել է Մ.Ալիևի անվան պետական արվեստի ինստիտուտում։ Նա աշխատել է 1971-1974 թվականներին Ա.Շարիֆզադեի անվան թատրոնում որպես կինոմեխանիկ, իսկ 1976-1978 թվականներին կրթական թատրոնում որպես դերասան։ 1989-1993 թվականներին աշխատել է «Յուղի» պետական թատրոնում որպես դերասան։ 1977 թվականից մինչ օրս նկարահանվում է Ջաֆար Ջաբարլու անվան «Ադրբեջանֆիլմ» ստուդիայում որպես դերասան։
1987 թվականին արժանացել է Ադրբեջանի ԽՍՀ-ի վաստակավոր արտիստի կոչմանը։ Իսկ 2000 թվականին նա արժանացել է Ադրբեջանի ժողովրդական արտիստի։ 2006 թվականից հանդիսանում է Ադրբեջանի Հանրապետության Նախագահի անձնական կենսաթոշակառուն։


== Ֆիլմագրություն ==
«Ստեղծեք ձեր ցանկությունը» (1977),
«Ուզեիրի կյանքը» (1981),
«Գործուղման» (1982),
«Ծերեր, ծերեր» (1982),
«Կյանքի ուղիները» (1982),
«Նավի ժամացույցի գաղտնիքը» (1983),
«Զբոսայգի» (1983),
«Մայրենի ափերը» (1989),
«Երեկ, այսօր, վաղը» (1992),
«Թեհմինե և Զաուր» (1993),
«Մախմուդ և Մերյեմ» (2013),
«Ալի ե Նինո» (2015);


== Ծանոթագրություններ ==
(7853) Կոնֆուցիուս

(7853) Կոնֆուցիուս (անգլ.՝ Confucius), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,04328 ա. մ., առավելագույնը մոտենում է 2,3094 ա. մ. հեռավորության վրա և հեռանում 3,7772 ա. մ.։ Արեգակի շուրջ մեկ ամբողջական պտույտ է կատարում 1939,15 երկրային օրվա ընթացքում, իր ուղեծրով շարժվելով միջինում 0,185648 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7853) Կոնֆուցիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մհեր Հովհաննիսյան (շախմատիստ)

Մհեր Հովհաննիսյան (սեպտեմբերի 25, 1978(1978-09-25), Լենինական, Հայկական ԽՍՀ, ԽՍՀՄ), հայազգի բելգիացի շախմատիստ, Բելգիայի հնգակի չեմպիոն, գրոսմայստեր։ 


== Կենսագրություն ==
Մհեր Հովհաննիսյանը ծնվել է 1978 թվականի սեպտեմբերի 25-ին, Լենինական քաղաքում։ Միջազգային վարպետի կոչում ստացել է 1998 թվականին։ 1998 թվականին ներկայացրել է Հայաստանը շախմատի աշխարհի պատանեկան առաջնությունում, 34 մասնակիցների միջև գրավել է 17-րդ տեղը։ 
Հինգ անգամ՝ 2009, 2010, 2015, 2017 և 2018 թվականներին դարձել է Բելգիայի չեմպիոն։  2015 թվականի Եվրոպայի թիմային առաջնությունում հանդես է եկել Բելգիայի հավաքականի կազմում։ Նույն երկիրը ներկայացրել է նաև Բաթում  քաղաքում տեղի ունեցած Շախմատի համաշխարհային 43-րդ օլիմպիադայի ժամանակ։ 
2018 թվականին ստացել է գրոսմայստերի կոչում։


== Մարզական արդյունքներ ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Մհեր Հովհաննիսյանը երկրորդն է
Մհեր Հովհաննիսյանը գրավեց երկրորդ տեղը
Շախմատիստ Մհեր Հովհաննիսյանը լավագույնն էր բելգիական շախմատային մրցաշարում
Հայազգի գրոսմայստեր Մհեր Հովհաննիսյանը՝ Բելգիա օփենի հաղթող Archived 2022-02-11 at the Wayback Machine.
Հովհաննես Թումանյանի տուն-թանգարանի հացատուն և մեծ «օթախ»

Հովհաննես Թումանյանի տուն-թանգարանի հացատուն և մեծ «օթախ», Հովհաննես Թումանյանի Դսեղում գտնվող հայրական տունը 1939թվին դարձել է տուն-թանգարան։


== Պատմություն ==
Թանգարանը երկհարկանի շինություն է. առաջին հարկն ունի չորս սրահներ, իսկ երկրորդ հարկը՝ Թումանյանի ամառանոցն է։ Թանգարանն ունի 280 ցուցանմուշ, նաև գիտաօժանդակ նյութեր։ Առաջին հարկի երկու սրահները՝ հացատունը և մեծ «օթախը», ոչ միայն Թումանյանի մանկության մասին են պատկերացում տալիս, այլև՝ 19-րդ դարի հայ կենցաղի։


== Հավաքածու ==
Այս երկու սրահների ցուցանմուշների միջոցով այցելուն գաղափար է կազմում, թե ինչ կենցաղով է ապրել գյուղացին 19-րդ դարում։ Դրանք բոլորը Թումանյանի հայրական տան իրերն են։ Առաջին սրահում ցուցադրված են ամբարներ, որոց մեջ գյուղացիները պահել են ցորեն, ալյուր՝ ամբողջ տարվա հացի պաշարը։ Ամբարներից մեկի վրա դրված է կուժը, որով աղջիկներն ու տան հարսները ջրի են գնացել։ Մյուս ամբարի վրա Թումանյանի մոր խմորի տաշտն է, կոտը, կես կոտը։ Կշեռք չլինելու պատճառով վերջին երկու իրերով չափել են մթերքը։ Տունն օջախն է տաքացրել, օջախի վրա դրված պղնձում ճաշ են պատրաստել։  Հացի փուռը կառուցված է տան մեջ։ Այստեղ կա նաև թոնիր, բայց գյուղում սովորություն չի եղել լավաշ թխելու։ Թոնիրն օգտագործել են տունը տաքացնելու համար։ 

Թանգարանի երկրորդ սրահը կոչվել է Մեծ «օթախ»։ Այստեղ ուշագրավ իրերից է Թումանյանի օրորոցը։ Թումանյանի պապի թուրը մինչև օրս պահպանվում է այստեղ։ Թումանյանի պապը, որին նույնպես Օհանես էին ասում, ցարական բանակի ենթասպա էր, քաջ մարդ, որ տարվա մեծ մասը դրսում էր անցկացնում։ Նա թույլ չէր տալիս, որ օտարները թալանեն Դսեղը և նրա շրջակայքի գյուղերը։ Հետաքրքիր ցուցանմուշներից են նաև Թումանյանի մոր սանդերքը և ճախարակը, որոնց ծանոթ են միայն հին սերնդի կանայք։
Այս սրահում է, որ երեկոները հավաքվում էին գյուղացիները, Թումանյանի հոր՝ Տեր Թադևոսի չոնգուրի նվագի տակ զրուցում էին, պատմում հետաքրքիր դեպքեր՝ լսած կամ իրենց գլխով անցած։ Նաև պատմում էին հեքիաթներ։ Թումանյանը ուշադիր լսում էր դրանք։ Հետագայում այս պատմությունները, հեքիաթները, Լոռվա շքեղ բնաշխարհը դարձան նրա ներշնչանքի աղբյուրը։


== Ծանոթագրություններ ==
Մամինգ

Մամինգ (գերմ.՝ Mamming), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 2891 մարդ է (2010 թվականի դեկտեմբերի 31–ի տվյալներով)։ Զբաղեցնում է 41,49 կմ² տարածք։ Պաշտոնական կոդ՝ 09 2 79 125։


== Ծանոթագրություններ ==


== Արտաքին հղումներ ==
Պաշտոնական կայք
Զիբար

Զիբար, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
1542

1542 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1542 թվականն է, 
XVI դարի 42-րդ տարին։


== Դեպքեր ==


== Ծնունդներ ==
Հոկտեմբեր 15 - Աքբար Մեծ, մոգոլների ղեկավարը (վ. 1605)


== Մահեր ==
Գայի շրջան

Գայի շրջան (ռուս.՝ Гайский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1960 թվականին։ Վարչական կենտրոնը՝ Գայ։


== Աշխարհագրություն ==
Շրջանի տարածքի մակերեսը կազմում է 2900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10775 մարդ։ Բնակչության խտությունը կազմում էր 3,72 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խաղաղ փողոցը (ֆիլմ)

«Խաղաղ փողոցը» (անգլ.՝ Easy Street), Չարլի Չապլինի կարճամետրաժ համր ֆիլմ, նկարահանված 1917 թվականին։ Ֆիլմի առաջին պրեմիերան, տեղի է ունեցել 1917 թվականի հունվարի 22-ին, ԱՄՆ-ում։ Չապլինի առավել հանրահայտ կինոկատակերգություններից է։


== Սյուժե ==

Թափառաշրջիկ Չառլին իմանում է, որ ոստիկանական բաժանմունքում նոր ոստիկան է պահանջվում։ Նա որոշում է գործի ընդունվել և հեշտությամբ ոստիկան է նշանակվում։ Դրանից հետո թափառաշրջիկն այցելում է իր մանկության փողոցը։ Այնտեղ տիրում են՝ աղքատությունը, ավազակությունը, հարբեցողությունը և այլն...
Փողոցը բռնության է ենթարկում մի ահռելի ու գեր ավազակ, որը միանգամից հարձակվում է ոստիկան Չառլիի վրա։ Վերջինիս հաջողվում է ավազակին մյուս ոստիկանների ձեռքը հանձնել, սակայն շատ շուտով նա ծեծկռտուք է սկսում ոստիկանների հետ և փախչում է բաժանմունքից։ Նա միանգամից հարազատ փողոց է գնում և դարձյալ ընկնում է թափառաշրջիկի ետևից։ Այս անգամ Չառլիին ոմանք օգնում են, ոմանք էլ խանգարում։ Ի վերջո նա կարողանում է հաղթահարել ուժեղ ավազակին, և առևանգող ավազակների ձեռքից փրկել մի գեղեցիկ կնոջ։ Թափառաշրջիկը կարգ ու կանոն է հաստատում փողոցում ու հպարտանում է դրանով։


== Դերերում ==


== Հետաքրքիր փաստեր ==
«Խաղաղ փողոցը» Չապլինի միակ ֆիլմն է, որի նկարահանումների ժամանակ տեղի է ունեցել դժբախտ պատահար (չհաշված «Կրկես» ֆիլմում դեպքը, երբ կենդանին կծում է Չապլինին)։ Բոլոր հնարքները ֆիլմում, մանրամասնորեն բեմադրվել և փորձակվել են Չապլինի կողմից։ Սակայն տեսարանում, որտեղ թափառաշրջիկը փողոցային լապտերը հագցնում է ավազակի գլխին, որպեսզի թունավորի իրեն, լապտերի կափարիչը կորտվում է և մետաղի սուր մի կտոր ընկնում է Չապլինի քթի վրա։ Նրա քթին երկու կար են դնում։
Ֆիլմում՝ Չապլինի կերպարը կրում է բրիտանական ոստիկանի համազգեստ, ոչ թե ամերիկյան։ Այդ պատճառով ֆիլմի գործողության վայրը տեղափոխում են Անգլիա, որպեսզի Չապլինը չզրկվեր ամերիկյան հանդիսատեսի սիրուց։


== Ծանոթագրություններ ==


== Արտաքին հղումներ ==
«Խաղաղ փողոցը»(անգլ.) ֆիլմը Internet Movie Database կայքում
«Խաղաղ փողոցը»(անգլ.) ֆիլմը «AllRovi» կայքում:
«Խաղաղ փողոցը»(ռուս.) ֆիլմը ԿինոՊոիսկ կայքում։
Կոլեպի

Կոլեպի (էստ․՝ Kolepi), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հետերոդին

Հետերոդին , էլեկտրական տատանումների լամպային կամ կիսահաղորդչային փոքրահզոր գեներատոր, կիրառվում է սուպերհետերոդինային ռադիոընդունիչում՝ հաճախականությունների փոխակերպման համար։ Հետերոդինը ստեղծում է օժանդակ հաճախականության տատանումներ, որոնք խառնվում են դրսից եկող բարձր հաճախականության տատանումներին, և արդյունքում ստացվում է միջանկյալ հաճախականություն։ Հետերոդինը պետք է ունենա հաճախականության կայունություն և ըստ ամպլիտուդի աննշան ներդաշնակ տատանումներ։
Նատալյա Կաուր

Նատալյա Պինեյրու Ֆելիպե Մարտին (պորտ.՝ Nathalia Pinheiro Felipe Martin, օգոստոսի 15, 1990(1990-08-15), Նիտերոյ, Ռիո դե Ժանեյրո, Բրազիլիա), հնդկական ծագմամբ բրազիլացի ֆոտոմոդել։


== Կենսագրություն ==
Նատալյան ծնվել է Ռիո դե Ժանեյրո քաղաքում՝ բրազիլական ծագմամբ բրազիլուհու և հնդիկի ընտանիքում։
14 տարեկան հասակից սկսել է աշխատել որպես մոդել և շարունակել է այն Universidade Cândido Mendes-ում իրավունք ուսումնասիրելու ընթացքում, մինչև հանուն Հնդկաստանում լրիվ դրույքով մոդելի աշխատանքի հրավեր ստանալուց հետո այն թողնելը։ Նաև հայտնի է որպես օպերային երգչուհի։
Մինչ Հնդկաստան ժամանելը Նատալյան որպես մոդել աշխատել է Բրազիլիայում և ամբողջ աշխարհում։ 2012 թվականին հաղթել է Kingfisher Calendar Model Hunt մրցույթում և նույն թվականին հայտնվել է Kingfisher Calendar-ում։
Որպես պարուհի առաջնաելույթը կայացել է 2012 թվականին կանադական «Dev Son of Mudde Gowda» ֆիլմում։
Մինչև դրա թողարկումը ընտրվել է Ռամ Գոպալ Վարմայի կողմից՝ «Բաժին» ֆիլմում «Dan Dan» item-համարը[en] կատարելու համար։ Թեև երգը կարճ ժամանակում հայտնի է դարձել, սակայն ֆիլմը վարձույթում ձախողվել է։
Ավելի վաղ Վարման ցանկացել էր, որ այդ համարում պարեր Սաննի Լեոնեն, սակայն «Ցանկության մութ կողմը 2» ֆիլմի նկարահանումների համար նա հրաժարվել էր, և ռեժիսորը որոշել էր նրան փոխարինել հենց Նատալյայով։
2016 թվականին որպես դերասանուհի առաջնաելույթ է կատարել «Ռոքի գեղեցիկ» ֆիլմում։ Նրա հերոսուհին՝ Աննան, բարում թմրամոլ պարուհի էր և Մաոմիի մայրը, որը հնարավոր է հղիացել է գլխավոր հերոսից։ Ֆիլմը վարձույթում ձախողվել է։
Նատալյան Էսպիրիտու Սանտու նահագի գեղեցկության մրցույթում հաղթել է, այնուհետև իր նահանգը ներկայացրել է Miss Mundo 2015 ազգային մրցույթում, որտեղ հայտնվել է թոփ-10-ում, սակայն չի հաղթել։


== Ֆիլմագրություն ==


== Ծանոթագրություններ ==
(5669) 1985 CC2

(5669) 1985 CC2, աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 12-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,271379 ա. մ., առավելագույնը մոտենում է 2,194 ա. մ. հեռավորության վրա և հեռանում 2,3487 ա. մ.։ Արեգակի շուրջ մեկ ամբողջական պտույտ է կատարում 1250,35 երկրային օրվա ընթացքում, իր ուղեծրով շարժվելով միջինում 0,287919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5669) 1985 CC2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերեստյանկի (գյուղ, Բալակլեյայի շրջան)

Բերեստյանկի (ուկրաիներեն՝ Берестянки), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1650 թվականին։
2001 թվականի տվյալներով Բերեստյանկի գյուղում բնակվում էր 15 մարդ։ Բնակավայրը զբաղեցնում է 0,199 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադա (Դերսիմի գավառ)

Անվան այլ կիրառումների համար տե՛ս՝ Ադա (այլ կիրառումներ)Ադա, գյուղ Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր անտառապատ վայրում՝ Օվանջըղի դաշտում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռուսփա

Ռուսփա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Դոնուզլավ

Դոնուզլավ (ուկրաիներեն՝ Донузлав, Ղրիմի թաթարերեն՝ Doñuzlav, Донъузлав), Ղրիմի ամենախորը լիճը, հատկացվում է Թարխանկուտի լճերի խմբին։ Մակերեսը կազմում է 47 կմ²։ Ընդհանուր միներալիզացիայի տիպի լիճ է, լճի մի մասը քաղցրահամ է (ծայր հյուսիսում)։ Ունի տեկտոնիկ ծագում։ Այժմ լիճը կարող է համարվել տեխնոգեն ծովածոց, քանի-որ 1961 թվականին ռազմա-ծովային բազայի շինարարության ընթացքում լիճը Սև ծովից բաժանող ցամաքաշերտը փորվել է և լիճը միացվել է ծովին։
Լիճը մխրճվում է թերակղզու տարածքի մեջ 30 կմ հեռավորության վրա, բաժանելով Թարխանկուտի թերակղզին Ղրիմի մնացած մասից։
Առավելագույն խորությունն է 27 մ, ծովին միացման վայրին մոտ լճի լայնությունը կազմում է մինչև 8,5 կմ, իսկ վերին մասերում այն դառնում է ծանծաղ և նեղ մինչև հարյուրավոր մետրեր։ Ծովից լիճը բաժանվում է ավազաթմբով, որի երկարությունը կազմում է 9 կմ, և լայնությունը՝ 200 - 600 մետր։


== Ծանոթագրություններ ==


== Տես նաև ==
Ուկրաինայի լճեր
Մարկո Վեռատտի

Մարկո Վերատտի (նոյեմբերի 5, 1992, Պեսկարա), իտալացի ֆուտբոլիստ, ով հանդես է գալիս Իտալիայի ֆուտբոլի ազգային հավաքականում և ֆրանսիական «Պարի Սեն-Ժերմեն» ակումբում։


== Կարիերա ==


== Պեսկարա ==
Վերատտին ունի հիանալի պլեյմեյկերի կարողություններ։ Իր առաջին ակումբը եղել է հարազատ քաղաքի համանուն ակումբը։ «Պեսկարա»-ում իր դեբյուտը նշել է 2008-2009 մրցաշրջանում (16 տարեկան)։ 2009-2010 մրցաշրջանում շատ անգամներ եղել է թիմի մեկնարկային կազմում։ Հենց այդ մրցաշրջանից էլ դարձել է թիմի առանցքային խաղացողներից մեկը։ Նրան համարում էին համաշխարհային ֆուտբոլի ծագող աստղերից մեկը։2011-2012 մրցաշրջանի վերջում գրավում է իտալական գրանդ ակումբների ուշադրությունը։ Իր լավ խաղի շնորհիվ նրան համեմատել են Անդրեա Պիրլոյի հետ, որը համարվում է աշխարհի լավագույն կիսապաշտպաններից մեկը։


== Պարի Սեն-Ժերմեն ==
2012 թվականի հուլիսի 18-ին Վերատտին պաշտոնապես դարձավ «Պարի Սեն-Ժերմեն» ակումբի ֆուտբոլիստ, և նրա հետ կնքեց 5 տարվա պայմանագիր։ Վերատտիի համար ֆրանդիական ակումբը «Պեսկարային» վճարեց 12 միլիոն եվրո։ Իր դեբյուտը նոր ակումբի կազմում նշել է 2012 թվականի օգոստոսի 18-ին «Լորիեն»-ի հետ խաղում։ Սեպտեմբերի 18-ին իր նորամուտն է նշում Չեմպիոնների լիգայում Կիևի «Դինամո»-ի հետ խաղում։ Իր 2-րդ մրցաշրջանը ֆրանսիական ակումբում ավելի լավ է ստացվում։ Թիմը նվաճում է առաջնության և գավաթի հաղթողի կոչումը։ Այդ մրցաշրջանի վերջում ընդգրկվում է խորհրդանշական հավաքականում և ճանաչվում է ակումբի լավագույն երիտասարդ ֆուտբոլիստ։


== Միջազգային կարիերա ==
2012 թվականի փետրվարի 28-ին իր նորամուտն է նշել Իտալիայի երիտասարդական հավաքականում։ 2012 թվականի մայիսի 13-ին ընդգրկվել է Չեզարե Պրանդելիի ընդլայնված ցուցակի մեջ, որոնք պետք է մասնակցեին Եվրո 2012-ին։ Բայց նա իր նորամուտն ազգային հավաքականի կազմում նշել է 2012 թվականի օգոստոսի 15-ին Անգլիայի դեմ ընկերական խաղում։ Իր առաջին գոլը խփել է 2013 թվականի փետրվարի 6-ին Հոլանդիայի դարպասը։


== Նվաճումներ ==
Սերիա Բ-ի հաղթող - 2011-2012
Ֆրանսիայի առաջնության հաղթող - 2012-2013, 2013-2014
Ֆրանսիայի սուպերգավաթակիր - 2013-2014
Ֆրանսիայի գավաթակիր - 2013-2014
(6991) Չիչիբու

(6991) Չիչիբու (անգլ.՝ Chichibu), աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,401537 ա. մ., առավելագույնը մոտենում է 1,9129 ա. մ. հեռավորության վրա և հեռանում 2,8901 ա. մ.։ Արեգակի շուրջ մեկ ամբողջական պտույտ է կատարում 1359,35 երկրային օրվա ընթացքում, իր ուղեծրով շարժվելով միջինում 0,264832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6991) Չիչիբու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդմոն Պիկար

Էդմոն Պիկար (անգլ.՝ Picard) (դեկտեմբերի 15, 1836(1836-12-15), Բրյուսել, Բելգիա - փետրվարի 19, 1924(1924-02-19), Dave, Նամյուր, Բելգիա), բելգիացի գրող և իրավաբան։ Գրել է ֆրանսերեն։ 1880-ական թվականներին հեղափոխական շարժման վերելքի շրջանում Պիկարը եղել է սոցիալիստ։ Առաջին ստեղծագործությունները ամփոփված են «Դատական կյանքի տեսարաններ» (1893) ժողովածուում։ Պաշտպանել է սոցիալական արվեստի սկզբունքները, գրել էսսեներ և պիեսներ։ Հրատարակել է իրավունքի պատմության վավերագրեր («Բելգիական պանդեկտներ», 1878-1923)։


== Ծանոթագրություններ ==
Սովորական քառթակ

Սովորական քառթակ (լատ.՝ Gobio gobio), ծածանաձկների ընտանիքի ձուկ։ ՀՀ ջրամբարներում հայտնաբերվել և նկարագրվել է 1998 թվականին։ Հանդիպում է Արաքս, Ախուրյան, Հրազդան, Մեծամոր գետերում և նրանց հարող ջրանցքներում։ Մանր ձուկ է։ Մարմինը լայնակի կտրվածքում գրեթե կլոր է, երկարությունը՝ 12 (երբեմն՝ մինչև 15) սմ, զանգվածը՝ 50 գ և ավելի։


== Արտաքին տեսք ==
Գլուխը բավական խոշոր է, կազմում է մարմնի երկարության 1/4-ը։ Բերանը գտնվում է գլխի երկարության կեսը կազմող դնչի ստորին մասում։ Վերին ծնոտի աջ և ձախ կողմերում կա մեկական կարճ բեղիկ։ Թեփուկները միջին մեծության են, կողագծում՝ 37-43 հատ։ Կլանային ատամները երկշարք են, եզակի դեպքերում՝ միաշարք։ Պոչային լողակը համեմատաբար խոր կտրվածքով է, վերին բլթակը ստորինից մի փոքր երկար է։ Մեջքը և կողքերի վերին մասը մոխրականաչավուն են՝ մետաղ, երկնագույն նրբերանգով, կողքերն արծաթագույն են, փորիկը՝ դեղնասպիտակավուն։ Մեջքի և կողքերի թեփուկներն ունեն մուգ եզրագիծ, մարմնի վրա, կողագծի երկայնքով, կան 6-11 կլորավուն պտեր։ Կրծքային, մեջքային և պոչային լողակները մոխրագույն են, վերջինների վրա կան գորշավուն, մանր, անկանոն դասավորված պտեր, իսկ փորային լողակներն ու հետնալողակն անգույն են։


== Բազմացում ==
Սեռահասուն է դառնում կյանքի 2-րդ տարում։ Բազմանում է գարնանը։ Յուրաքանչյուր առանձնյակ տարեկան ձվադրում է մի քանի անգամ (որոշակի ընդմիջումներով)։ Բեղունությունը հասնում է մինչև 10 հազար ձկնկիթի։ Այն դեղնավուն է, դնում է քարերի կամ ստորջրյա բույսերի վրա։
Բնակվում է վտառներով՝ գետերի և ջրանցքների դանդաղահոս տեղամասերում։ Վարում է մերձհատակային կենսակերպ, սնվում բենթոսային անողնաշարավորներով (միջատների թրթուրներ, խեցգետնակերպներ, փափկամարմիններ, օղակավոր որդեր, դետրիտ), երբեմն՝ բույսերի մնացորդներով։ Արդյունաբերական նշանակություն չունի։ Որոշակի վնաս է հասցնում՝ սնվելով արժեքավոր ձկնատեսակների (ծածան, հաշամ, ճանար) ձկնկիթով ու թրթուրներով։ Կարող է ծառայել որպես սիրող, ձկնորսության օբյեկտ։


== Տես նաև ==
Ծածան
Հաշամ
Ճանար
Վալերի Վորոբյով

Վալերի Վորոբյով (ռուս.՝ Вале́рий Па́влович Воробьёв, հոկտեմբերի 19, 1945(1945-10-19), Շատուրա, Մոսկվայի մարզ, ՌԽՖՍՀ, ԽՍՀՄ), ռուս դիվանագետ։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1970 թվականից զբաղվում է դիվանագիտական գործունեությամբ։ Տիրապետում է եբրայերենին, արաբերենին, ֆրանսերենին, գերմաներենին և անգլերենին։ Իրավաբանական գիտությունների դոկտոր, պրոֆեսոր։

1978 թվականից մինչև 1980 թվականը եղել է Մոսկվայի միջազգային հարաբերությունների պետական ինստիտուտի դեկան։
1997 թվականի ապրիլի 21-ից մինչև 2000 թվականի օգոստոսի 20-ը Չադի Հանրապետությունում եղել է Ռուսաստանի Դաշնության արտակարգ և լիազոր դեսպան։
2000-2012 թվականներին եղել է Ռուսաստանի Դաշնության արտաքին գործերի նախարարության Մոսկվայի միջազգային հարաբերությունների պետական ինստիտուտի կադրերի փոխռեկտոր, սահմանադրական իրավունքի ամբիոնի պրոֆեսոր։
2012-ից մինչև 2013 թվականը եղել է Ռուսաստանի Դաշնության արտաքին գործերի նախարարության Մոսկվայի միջազգային հարաբերությունների պետական ինստիտուտի սահմանադրական իրավունքի ամբիոնի վարիչ։
2013 թվականի հուլիսի 4-ից մինչև 2018 թվականի ապրիլի 24-ը Մարոկկոյում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1997 թվականի ապրիլի 21)
1-ին դասի արտակարգ և լիազոր դեսպանորդ (2013 թվականի դեկտեմբերի 5)
Արտակարգ և լիազոր դեսպան (2015 թվականի դեկտեմբերի 22)


== Ծանոթագրություններ ==


== Արտաքին հղումներ ==
Դեսպանը գիտի՝ ինչ է անում
Աստերոիդների ցանկ (139701-139800)

Աստերոիդների ցանկ (139601-139700)  • Աստերոիդների ցանկ  • Աստերոիդների ցանկ (139801-139900)
 Աստերոիդների ցանկ (139601-139700)  • Աստերոիդների ցանկ  • Աստերոիդների ցանկ (139801-139900)